****

**Kritériá pre výber projektov**

**Program Slovensko 2021– 2027**

**Poskytovateľ:** Ministerstvo hospodárstva Slovenskej republiky

**Časť Programu Slovensko 2021 - 2027, na ktorú sa kritériá pre výber projektov uplatňujú:**

|  |  |
| --- | --- |
| Priorita  | 8P1 Fond spravodlivej transformácie |
| Špecifický cieľ | JSO8.1 Umožniť regiónom a obyvateľom riešiť sociálne, hospodárske a environmentálne dôsledky spôsobené transformáciou v rámci plnenia energetického a klimatického cieľa Únie do roku 2030 a dosahovania klimaticky neutrálneho hospodárstva Únie do roku 2050 |
| Opatrenie | 8.2.2 Revitalizácia a rekonverzia priemyselných území |
| Aktivita | * Zmena účelu a opätovné využitie opustených priemyselných území a obnova pôdy
 |
| Národný projekt | Štátny park Handlová  |

Ministerstvo hospodárstva Slovenskej republiky

7.11.2023

**Informácia o neuplatnení tzv. vecných kritérií na výber projektov**

Pri výbere predmetného národného projektu s názvom „Štátny park Handlová“ budú **uplatnené výhradne požiadavky podľa čl. 73 nariadenia o spoločných ustanoveniach**[[1]](#footnote-1), a to v súlade s dokumentom Všeobecná metodika a kritériá použité pre výber projektov, ktorý vypracoval riadiaci orgán pre Program Slovensko 2021 – 2027 („PSK“) a ktorý bol schválený Monitorovacím výborom pre PSK na jeho zasadnutí 31.5.2023.

V rámci uvedeného bude uplatnené vylučujúce kritérium zamerané na posúdenie, či je projekt v súlade s horizontálnymi princípmi, ktoré sú definované v čl. 9 nariadenia o spoločných ustanoveniach,
s prihliadnutím na dodržiavanie zásady rovnakého zaobchádzania a aktívneho podporovania mužov
a žien vo všetkých aktivitách a činnostiach, najmä ak ide o prístup k zamestnaniu, odmeňovanie
a pracovný postup, odborné vzdelávanie a pracovné podmienky. Ostatné pre národný projekt relevantné požiadavky podľa článku 73 ods. 1 a 2 nariadenia o spoločných ustanoveniach budú
vo výzve zabezpečené nastavením a overením splnenia podmienok poskytnutia príspevku.

Žiadne iné (tzv. vecné) kritériá pre výber projektov pri posudzovaní národného projektu nebudú uplatnené v súlade s ustanoveniami kapitoly 1 dokumentu Všeobecná metodika a kritériá použité pre výber projektov. Tento zjednodušený prístup reflektuje aj na skutočnosť, že pri výbere národného projektu nedochádza k súťaži.

1. Nariadenie Európskeho parlamentu a Rady (EÚ) 2021/1060 z 24. júna 2021, ktorým sa stanovujú spoločné ustanovenia o Európskom fonde regionálneho rozvoja, Európskom sociálnom fonde plus, Kohéznom fonde, Fonde na spravodlivú transformáciu a Európskom námornom, rybolovnom a akvakultúrnom fonde a rozpočtové pravidlá pre uvedené fondy, ako aj pre Fond pre azyl, migráciu a integráciu, Fond pre vnútornú bezpečnosť a Nástroj finančnej podpory na riadenie hraníc a vízovú politiku, ÚV EU L231, 30. júna 2021. [↑](#footnote-ref-1)